# Expedició 31

L'Expedició 31 va ser la 31a estada de llarga durada a l'Estació Espacial Internacional (ISS). Va començar el 27 d'abril de 2012 amb la partida de l'ISS de la nau Soiuz TMA-22, que va enviar de tornada l'Expedició 30 a la Terra. L'expedició va finalitzar l'1 de juliol de 2012, quan els tripulants Oleg Kononenko, André Kuipers i Don Pettit va partir de l'ISS a bord del Soiuz TMA-03M, marcant l'inici de l'Expedició 32.

## Tripulació

| Posició | Primera part (Abril de 2012 a maig de 2012) | Segona part (Maig de 2012 a juliol de 2012) |
| Comandant | Oleg Kononenko, RSA Segon vol espacial | Oleg Kononenko, RSA Segon vol espacial |
| Enginyer de Vol 1 | André Kuipers, ESA Segon vol espacial | André Kuipers, ESA Segon vol espacial |
| Enginyer de Vol 2 | Don Pettit, NASA Tercer vol espacial | Don Pettit, NASA Tercer vol espacial |
| Enginyer de Vol 3 | | Joseph M. Acaba, NASA Segon vol espacial |
| Enginyer de Vol 4 | | Guennadi Pàdalka, RSA Quart vol espacial |
| Enginyer de Vol 5 | | Serguei Revin, RSA Primer vol espacial |

### Font

    NASA

## Fets destacats
### Partida de la Soiuz TMA-22

L'Expedició 31 va començar formalment el 27 d'abril de 2012, amb la partida de l'ISS de la nau Soiuz TMA-22. La Soiuz TMA-22 va tornar amb èxit els astronautes de l'Expedició 30 Dan Burbank, Anton Shkaplerov i Anatoli Ivanixin cap a la Terra. L'ISS es va deixar sota el comandament dels astronautes Kononenko, Kuipers i Pettit, que van arribar a l'estació a bord de la Soiuz TMA-03M el 23 de desembre de 2011.

### Arribada de la Soiuz TMA-04M

Els tres últims tripulants de l'Expedició 31, Acaba, Pàdalka i Revin, van arribar a l'ISS a bord de la Soiuz TMA-04M, que va ser llançada el 15 de maig de 2012, i es va acoblar a l'ISS el 17 de maig a les 4:36 UTC.

### Missió de proves de SpaceX

La nau espacial no tripulada Dragon de SpaceX va realitzar un encontre de proves amb l'ISS durant l'Expedició 31, com a part del programa Commercial Orbital Transportation Services de la NASA; va ser la primera nau espacial comercial en fer un encontre amb l'ISS. Després d'una sèrie de retards, la Dragon va ser llançada el 22 de maig de 2012, i va atracar amb èxit a l'ISS el 25 de maig, després de conduir una sèrie de proves de maniobres orbitals. La Dragon va transportar uns 544 quilograms de càrrega a l'ISS, incloent menjar, roba, un ordinador portàtil i 15 experiments d'estudiants. Després de ser carregat amb 660 quilograms de càrrega de massa total, incloent experiments finalitzats i equip redundant, va ser desacoblat de l'estació i va tornar a la Terra el 31 de maig de 2012. La Dragon va aterrar intacte a l'oceà Pacífic i es va recuperar amb èxit, permetent a SpaceX començar els vols regular de subministrament a l'ISS. La primera missió logística, la CRS SpX-1, va ser llançada amb èxit a l'octubre de 2012.

### Partida de la Soiuz TMA-03M

La Soiuz TMA-03M va partir de l'ISS l'1 de juliol de 2012, amb el retorn amb èxit de Kononenko, Kuipers i de Pettit cap a la Terra. La seva partida va marcar el final formal de l'Expedició 31, i l'inici de l'Expedició 32.

## En la cultura

En l'episodi en el 2012 de "The Friendship Contraction" de The Big Bang Theory, el personatge Howard Wolowitz va revelar que seria un membre d'una Expedició 31 fictícia.

## Galeria

* La Soiuz TMA-22 parteix de l'ISS el 27 d'abril de 2012, marcant l'inici de l'Expedició 31.
* Un sacerdot ortodox beneeix el coet Soiuz en el 14 de maig de 2012.
* Els tripulants de l'Expedició 31 s'acomiaden abans de la posada en marxa el 15 de maig de 2012.
* El llançament de la Soiuz TMA-04M el 15 de maig de 2012.
* La nau espacial no tripulada Dragon de SpaceX s'aproxima a l'ISS el 25 de maig de 2012.
* L'Expedició 31 es presenta a l'interior de la càpsula Dragon acoblada el 29 de maig de 2012.

## Referències

* 1 2 "Soyuz TMA-22 returns to Earth with three outbound ISS crewmembers". NASASpaceflight.com, 27 April 2012.
* 1 2 Harding, Pete. «Soyuz TMA-03M undocks from ISS and returns to Earth». NASASpaceFlight (not associated with NASA), 01-07-2012. [Consulta: 3 juliol 2012].
* ↑ NASA HQ. «NASA and its International Partners Assign Space Station Crews». NASA, 2009. [Consulta: 7 octubre 2009].
* ↑ NASA HQ. «NASA And Partners Assign Crews For Upcoming Space Station Missions». NASA, 2010. [Consulta: 8 juliol 2010].
* ↑ ESA astronaut André Kuipers to spend six months on the ISS starting in 2011
* ↑ «Expedition 31 crew page». NASA. Arxivat de l'original el 24 de juny 2012. [Consulta: 18 novembre 2011].
* ↑ «Three New Crew Members En Route to Station». Latest News. NASA. Arxivat de l'original el 2020-06-02. [Consulta: 14 maig 2012].
* ↑ Harwood, William «Three-man crew docks at International Space Station». Spaceflight Now, 17-05-2012 [Consulta: 17 maig 2012].
* ↑ «SpaceX Dragon chokes at the last second». The Register, 19-05-2012. [Consulta: 21 maig 2012].
* 1 2 «SpaceX Launches Private Capsule on Historic Trip to Space Station». Space.com, 22-05-2012.
* ↑ «Station grabs SpaceX Dragon ship». BBC, 25-05-2012.
* ↑ «Private cargo rocket launch a giant leap for space entrepreneur». Austin American-Statesman, 23-05-2012.
* ↑ «SpaceX Dragon Capsule opens new era». Reuters via BusinessTech.co.za, 28-05-2012.
* ↑ «Splashdown for SpaceX Dragon spacecraft». BBC, 31-05-2012.
* ↑ «Its First Mission Done, SpaceX Looks to More Private Flights». New York Times, 31-05-2012. [Consulta: 5 juny 2012].
* ↑ Bergin, Chris. «SpaceX conduct successful WDR on their latest Falcon 9». NASASpaceFlight.com, 31-08-2012. [Consulta: 15 setembre 2012].
* ↑ «Liftoff! SpaceX Dragon Launches 1st Private Space Station Cargo Mission». Space.com, 8 octubre 2012 (UTC).
* ↑ «The Friendship Contraction». . The Big Bang Theory, Temporada:5 , episodi:15 Min:02:20"'", 02-02-2012. « »

## Enllaços externs

* NASA's Space Station Expeditions page
* End of Expedition 30/Beginning of Expedition 31 video
* Expedition 30/31 - Change of Command Ceremony video
* End of Expedition 31/Beginning of Expedition 32 video
* Expedition 31/32 - Change of Command Ceremony video